নক্ষত্র (হিন্দু জ্যোতিষ)

ভারতীয় জ্যোতির্বিজ্ঞান ও বৈদিকদের জ্যোতিষশাস্ত্র অনুসারে নক্ষত্র হল চন্দ্রপথের ২৮টি ভাগ যেগুলো "চন্দ্রনিবাস" হিসেবে পরিচিত । সূর্যের গতিপথকে যেমন ১২ ভাগে ভাগ করে প্রতি ভাগের নাম রাখা হয়েছে রাশি তেমনি চন্দ্রপথকে ২৮ ভাগে ভাগ করে প্রতি ভাগের নাম রাখা হয়েছে নক্ষত্র । বিভিন্ন দেশে এই চন্দ্রনিবাসসমূহের নাম বিভিন্ন । ভূমধ্যাঞ্চলীয় আরবে ও পূর্বাঞ্চলীয় চীনে সময় পরিমাপের এ প্রাকৃতিক ঘড়িটিকে ২৮ ভাগেই ভাগ ক'রে নিয়েছে । আরবরা একে বলে "মঞ্জিল" আর চীনাদের কাছে এ "সিউ" নামে পরিচিত । মিশরেও এমন এক আকাশবিভাজন পাওয়া যায় , যা ৩৬ ভাগে বিভক্ত "দেকান" নামে পরিচিত । প্রাচীন গ্রিসে এধরনের কোন চন্দ্রনিবাস চর্চার কথা জানা যায় না । গণিতজ্যোতিষে গাণিতিকভাবে ১২.৮‌৫৩ (বা ১২° ৫১ ৩/৭') অংশে (degree) এক নক্ষত্র ও ২.৩ নক্ষত্রে এক রাশি হিসেব করা হয় । সময়ের হিসেব রাখার প্রয়োজনে নিশাসঙ্গী চাঁদের গতিপথকে মানুষ বুঝতে চেয়ে আসছে কত আগে থেকে তা এখনও অজানা । সম্প্রতি স্কটল্যান্ডের আবডীনশায়ারে অন্তত ১০,০০০ বছরের প্রাচীন এক চন্দ্রনিবাসের সন্ধান পেয়েছে একদল প্রত্নতাত্ত্বিক যা প্রচলিত চন্দ্রনিবাসগুলোর প্রাচীনতমটির থেকেও ৫,০০০ বছর আগের । ঋগ্বেদীয় দেবদেবী ইন্দ্র , অগ্নি , সোম , বিশ্বদেব , অশ্বিদ্বয় , মরুৎগণ , বরুণ প্রমুখ দেবতা সূক্ত-দ্রষ্টা ঋষিদের মননে যথাক্রমে জ্যেষ্ঠা , কৃত্তিকা , মৃগশিরা , উত্তরাষাঢ়া , অশ্বিণী , শতভিষা , স্বাতী প্রভৃতি । সর্বপ্রাচীন যে গ্রন্থে ২৮ নক্ষত্রের তালিকা পাওয়া তার নাম যজুর্বেদ ৪.৪.১০ । এছাড়া অথর্ববেদ ১৯.৭ ও লগধের বেদাঙ্গ জ্যোতিষেও এর উল্লেখ পাওয়া যায় , যেটি খ্রী.পূ. ১২শ শতাব্দীর রচিত হয়। সে সময়কালটি ভারতীয় উপমহাদেশে প্রাচীন সিন্ধু সভ্যতার অন্তর্ভুক্ত পরবর্তী হরপ্পা যুগকে নির্দেশ করে । যদিও জ্যোতিষীয় চর্চায় জ্যোতির্বিজ্ঞানের সুস্পষ্টভাবে চিহ্নিত অভিজিৎ নক্ষত্রকে ধারণ করতে পারেনি , কারণ চন্দ্রনিবাস হিসেবে অভিজিতের বিস্তৃতি অন্য নক্ষত্রদের থেকে কম প্রাগেতিহাসিক কাল থেকে সময়ের হিসেব রাখার প্রয়োজনেই চাঁদ-পৃথিবী-সূর্য-তারামন্ডল দিয়ে পরমকরুণাময় সৃজক-নির্মিত বিশাল পরিসরের এ প্রাকৃতিক ঘড়িটিকে মানুষ ব্যবহার ক'রে আসছে । চাঁদ প্রত্যেক তিথিতে একেকটি নক্ষত্রের সীমানায় অবস্থান করে। পূর্ণিমার দিন চাঁদ যে নক্ষত্রে অবস্থান করে তদনুসারে মাসের নাম বৈশাখ, জ্যৈষ্ঠ, আষাঢ় ইত্যাদি রাখা হয়েছে । প্রত্যেক নক্ষত্রের আকাশস্থানের পরিমাণ (৩৬০ / ২৮ = ১২ ডিগ্রী ৮৬ মিনিট)। প্রতিটি নক্ষত্রের একটি বিশেষ তারাকে (সাধারণত উজ্জ্বলতম তারাকে) নির্দিষ্ট করা হয় এবং একে যোগতারা বলা হয়। কোন নক্ষত্রের আদিবিন্দু থেকে ঐ নক্ষত্রের যোগতারা পর্যন্ত ভূকক্ষের অংশকে উক্ত নক্ষত্রের ভোগ বলা হয়। শাস্ত্রে নক্ষত্রের অবস্থান এবং যোগতারা নির্দিষ্ট করা আছে। তাই প্রত্যেক নক্ষত্রের ভোগ নির্দিষ্ট। এর কোন পরিবর্তন হয়না। হিন্দু পুরাণে ২৮ টি নক্ষত্র নিয়ে গল্প আছে। নক্ষত্র (তারামণ্ডল) W. B. Yeats and "A Vision": The Arab Mansions of the Moon "Gary D. Thompson chapter 11-24"। ২৬ জানুয়ারি ২০১১ তারিখে মূল থেকে আর্কাইভ করা। সংগ্রহের তারিখ ১৯ মে ২০১৬।  http://phys.org/news/2013-07-scotland-lunar-calendar-stone-age-rethink.html# http://dx.doi.org/10.11141/ia.34.1 B.G. Tilak , The Orion (the Antiquity of the Vedas) , Publisher:Radhabai Atmaram Sagoon 1898 , page 38 https://www.geogebra.org/m/hPzeVrAD Burgess, Ebenezer (১৮৫৮)। Translation of the Surya Siddhantha, a Textbook of Hindu Astronomy। The American Oriental Society।  জ্যোতির্বিজ্ঞানের পর্যবেক্ষণে অভিজিতের নিবাস মকর রাশিমন্ডলের ০৬°৪০' থেকে ১০°৫৩'৪০ অর্থাৎ উত্তরাষাঢ়ার শেষ(৪র্থ) পাদ থেকে শ্রবণার ১/১৫ অংশে , পশ্চিমা হিসেবে ২২°৪০' মকর - ২৬° কুম্ভ http://www.constellationsofwords.com/stars/MoonMansions.htm The Fixed Stars and Constellations in Astrology: The Lunar Mansions দে স ২৮ নক্ষত্র অশ্বিনী • ভরণী • কৃত্তিকা • রোহিণী • মৃগশিরা • আর্দ্রা • পুনর্বসু • পুষ্যা • অশ্লেষা • মঘা • পূর্ব ফল্গুনী • উত্তর ফল্গুনী • হস্তা • চিত্রা • স্বাতী • বিশাখা • অনুরাধা • জ্যেষ্ঠা • মূলা • পূর্বাষাঢ়া • উত্তরাষাঢ়া • অভিজিৎ • শ্রবণা • ধনিষ্ঠা • শতভিষা • পূর্ব ভাদ্রপদ • উত্তর ভাদ্রপদ • রেবতী •